google/wiki40b huggingface dataset:
Jakten på El Dorado

Om tittelen

Filmens norske kinotittel var Jakten på El Dorado. Da filmen ble utgitt på DVD i 2010 valgte den norske video-distributøren SME å endre tittelen til Aguirre - Jakten på El Dorado.
Protektionistiska majoritetspartiet

Första kammarens protektionistiska parti var et politisk parti i Sveriges riksdags første kammer i perioden 1888 til 1911. Partiet hadde tollvennlighet som sin samlende programpost. I 1910 byttet partiet navn til Det förenade högerpartiet og i 1912 skiftet det navn til första kammarens nationella parti som i 1935 i sin tur byttet til högerpartiet.
Tomomi Fujimura

Landslaget

Tomomi Fujimura spilte 20 landskamper for Japans kvinnelandslag. Hun ble tatt ut i Japans tropp til Asiamesterskapet i fotball for kvinner 1999 og 2001.
TrueType

TrueType er en standard for datafonter som ble utviklet av Apple og Microsoft på slutten av 1980-årene som en konkurrent til Adobe’s Type-1 fonter som blir brukt i PostScript. TrueType har blitt det vanligste formatet i operativsystemene klassisk MacOS, OS X og Microsoft Windows.
International Computers and Tabulators

International Computers and Tabulators (ICT) var et britisk IT-selskap selskap som ble dannet i 1959 gjennom en sammenslåing av British Tabulating Machine Company og Powers-Samas. I 1963 ble selskapet utvidet gjennom en sammenslåing med datadivisjonen til Ferranti. Selskapet eksporterte datamaskiner til mange land rundt omkring i verden før det i 1968 ble en del av International Computers Limited.
National Playing Fields Association

National Playing Fields Association (NPFA), også kjent siden 2007 som Fields in Trust (FIT), ble dannet i 1925 og fikk en Royal Charter i 1933. Det er en britisk veldedighetsorganisasjon med et mål om å beskytte og promotere idretts- og fritidsområder i britiske byer.
I tillegg til dens utrettelige arbeid med disse områdene, er NPFA mest kjent for sin «Seks Acre-standard». Den er eier av King George's Fields; 471 offentlige fritidsområder som ble satt opp til minne for Kong Georg V, og senere overført til NPFA etter et oppkjøp.
Yanfeng

Yanfeng (kinesisk: 雁峰区; pinyin: Yànfēng Qū) er et bydistrikt i den kinesiske provins Hunan. Det ligger i byprefekturet Hengyang (衡阳市).
Det har et areal på 93 km² og teller ca. 200 000 innbyggere (2003).
Obninsk kjernekraftverk

Obninsk kjernekraftverk (russisk: Обнинская АЭС) var et kjernekraftverk i den sovjetiske (nå Russland) byen Obninsk i Kaluga oblast, omtrent 100 km sørvest for Moskva. Det var verdens første kjernekraftverk tilpasset produksjon av elektrisk kraft i stor skala. Byggingen startet i 1951, og anlegget ble satt i drift i 1954. 
Kjernekraftverket hadde bare en reaktor. Den hadde en maksimal effekt på 6 MW, men produserte kun ca. 5 MW. Utbyttet var nok til å forsyne 2 000 moderne hjem. Antallet var imidleritd annerledes i Sovjetunionen på 1950-tallet. Reaktoren fungerte som en prototype for en ny type atomreaktorer. I en periode på rundt 10 år var anlegget i Obininsk det eneste kjernekraftverket i Sovjetunionen. Det var i drift helt fram til 2002, da det ble erstattet av mange nye og mer effektive anlegg.
Innova

INNOVA er Nord-Norges største økonomisk tidsskrift. Det produseres i sin helhet av studenter ved Siviløkonomutdanningen i Bodø (SiB). Innova kommer ut i et opplag på 5000 eksemplarer to ganger i året, og distribueres til næringsliv, offentlig sektor og skoleverk, samt alle tidligere studenter ved SiB.
Det store togrøveriet (Storbritannia)

Det store togrøveriet ble gjennomført 8. august 1963 av en bande av yrkeskriminelle engelskmenn, blant annet Bruce Reynolds, Buster Edwards og Ronald Biggs. Selve ranet besto i at posttoget mellom Glasgow og London ble stoppet ute på den engelske landsbygda og ranet. Byttet ble 2,6 millioner pund.
Hjernen bak ranet, Bruce Reynolds, gjemte seg først i en gårdbygning etter ranet, og flyktet deretter til Mexico via Belgia. Han bodde i Mexico de neste fem årene, men vendte tilbake til England da pengene tok slutt. Han ble arrestert i 1968, og satt 10 år i fengsel. Han døde 28. februar 2013.
Ronald Biggs lyktes i å flykte og bodde fram til 2001 i Rio de Janeiro, men valgte på grunn av sviktende helse å vende tilbake til England der han ble pågrepet og fengslet umiddelbart. En kuriositet er Biggs' opptreden på en grammofonplate sammen med Sex Pistols. Han skrev også en selvbiografi. Helsen forfalt raskt i fengsel, og han ble løslatt 6. august 2009 av humanitære årsaker. Han døde 18. desember 2013.
Det store togrøveriet ble filmatisert i 1967 av Peter Yates i filmen Robbery. Historien om Buster Edwards ble filmatisert 1988 som Buster, med Phil Collins i tittelrollen. Edwards døde 28. november 1994.
First Judicial District

First Judicial District, også referert til som Division #1, er et tidligere statistikkområde og føderalt dommerdistrikt i Alaska. Distriktet omfattet de landområdene, og øyene, som ligger øst for den 141 vestlige breddegrad (Alaska Panhandle). 
Området ble opprettet i distriktet Alaska den 6. juni 1900 som en av tre enheter med administrative funksjoner for rettssystemet, og under folketellingene fra 1910 til 1950 hadde det også funksjon som statistikkområde. Dommersetet ble lagt til Juneau.
Ved opprettelsen av territoriet Alaska i 1912 fikk distriktet en funksjon som overordnet enhet for valgdistrikter. Etter statsdannelsen i 1959 mistet dommerdistriktene mye av sin administrative betydning, og valgdistriktene ble de nye statistikkområdene. Den 20. februar 1960 ble Alaska omgjort til ett føderalt dommerdistrikt.
Ungfrúin góða og húsið

Handling

Den islandske prestedatteren Rannveig har dessverre blitt gravid i København. Søsteren Thurid vil til enhver pris bevare en moralsk respektabel fasade. På hennes initiativ later familien som om at en fiktiv dansk vitenskapsmann er det ufødte barnets far og at han er på vei til Island for å gifte sig med Rannveig. I siste øyeblikk proklamerer Thurid tårevått at den vordende brudgommen dessverre døde umiddelbart før avreisen fra København. Skjebnens ironi vil det slik at den gifte Thurid reiser til København og blir besvangret av den samme mannen som gjorde Rannveig gravid.

Mottakelse

Under følger litt av den mottakelsen som filmen fikk i Danmark:
Kim Skotte i Politiken skrev at tidsbildet og personinstruksjonen rommet mange gode momenter, men at billedkomposisjonen og klippingen var blitt så bastant at de absolutt overlot intet til fantasien.
Ebbe Iversen i Berlingske Tidende mente at historien tidvis var nær ved å bli kvalt i sin melankolske høytidelighet, men at den hadde harme og brodd som en kvass utlevering av en skremmende kvinne som vil gjøre hva som helst for å forsvare sin sosiale posisjon.
Per Calum i Jyllands-Posten påpekte at det ikke var tilstrekkelig skarphet i personkarakteristikken på samme måte som at det var sidehistorier som ikke var belyst og forklart på akseptabelt vis.
Morten Piil i Information hevdet at det var en uhyre jevnt spilt, møysommelig fortalt litterær filmatisering preget av internordisk språkforvirring og alminnelig idéforlatthet.
Ronald Lindkvist i B.T var positiv og skrev at filmens manuskript stilte enorme krav til skuespillerne og at det var overveldende å se hvordan skuespillere og instruktør i skjønt samarbeid fikk maksimalt ut av selv de minste små detaljene.
Jesper Vestergaard på nettstedet CinemaZone.dk syntes at Halldórsdóttir anvendte potensialet optimalt og ofte trakk karakterenes humoristiske sider fram, slik at det av og til nesten nærmet seg det satiriske.
Karsbach

Geografi

Karsbach ligger i Region Würzburg.
I kommunen ligger foruten Karsbach, landsbyene Heßdorf, Höllrich og Weyersfeld som inntil 1978 var selvstendige kommuner. Weyersfeld ble i 2005 valgt til den vakreste by i Landkreis Main-Spessart.
Réunions flagg

Réunions flagg. Réunion er et fransk departement og fører dermed den franske trikoloren på lik linje med alle andre departementer.
De lokale myndighetene vedtok i 2013 et regionflagg – Lö Mavéli – som viser en stilisert profil av en vulkan i rødt med fem gule solstråler.
Åssiden

Åssiden er Drammens nest største bydel med 11 497 innbyggere (1. januar 2011), og grenser mot Nedre Eiker i vest og Drammenselva i sør. Bebyggelsen på Åssiden består av eneboliger, rekkehus og blokker. I tillegg er det en del forretnings- og industrilokaler. Langs elva ligger Elveparken, en sammenhengende turvei med plenområde, lekeplass og ballslette. I åsen ligger det turløyper og Aronsløypa skisenter(Drammen skisenter). På Åssiden ligger også Drammen Travbane, to barneskoler (Aronsløkka barneskole og Åssiden barneskole), en ungdomsskole (Kjøsterud ungdomsskole) og Åssiden videregående skole.

Historie

Hele Bragernes tilhørte tidligere Lier kommune.
Drammen hadde to store byutvidelser mot området som ble kalt Åssiden. Den første var i 1870, og omfattet gårdene Hamborgstrøm, Hotvet, Øren og Holse-Landfall; i 1951 ble resten av Åssiden en del av Drammen. Da ble det igangsatt en kraftig utbygging av Åssiden, og befolkningstallet steg fra ca. 2 000 til 10 000 på noen få tiår.
Åssiden fikk Åssiden kirke i 1967, Kjøsterud ungdomsskole i 1969, Aronsløkka skole i 1974. Senere har også Åssiden videregående skole (Buskeruds største videregående skole), Drammen tekniske fagskole og Drammen Opplæringssenter (DROPS) kommet på plass.

Kjente folk fra Åssiden

Kjente Åssiden-folk inkluderer fotballspillerne Arne Dokken, Odd Johnsen og forfatteren Tom Henning Dalbakog billedkunstner Roar Henning Jørgensen.
Alfred Hansen

Alfred Hansen (død i 1948) var en norsk politiker. Han var ordfører i daværende Tromsøysund kommune i tre perioder.
Hansen var ordfører i Tromsøysund i perioden 1929-1931 og deretter i 1935-1940. Da Norge ble okkupert av tyske styrker i 1940 innsatte okkupasjonsmyndighetene nazistiske ordførere rundt om i landet. 
Da det ble fred i Norge etter 2. verdenskrig ble Hansen på nytt ordfører i Tromsøysund i maidagene 1945. Han beholdt vervet frem til sin død under dramatiske omstendigheter i 1948.
Hansen omkom i en flyulykke ved Hommelvika i Troms i 1948. Av de totalt 45 ombord døde 16 av passasjerene og tre av besetningen.  Hansen var den eneste av de 19 omkomne som aldri ble funnet.

Æresbevisninger og minnesmerker

Et minnesmerke laget av billedhuggeren Emma Matthiasen ble reist i Bruparken i Tromsdalen i 1960.
Roald Amundsen videregående skole

Visjon

Skolens visjon er «Alltid mot nye mål».
Rungne

Rungne (norrønt: Hrungne) er i norrøn mytologi den sterkeste av jotnene. Han omtales flere steder i den norrøne mytologiske litteraturen, blant annet i Snorre Sturlasons Skaldskaparmål (i Den yngre Edda), i kapitlet Tor og Rungne.

Beskrivelse

Rungne er den sterkeste av jotnene og rir på hesten Gullfakse. Hans hode, hjerte og skjold er av stein, og han bærer en brynestein som våpen. Rungne er kjent for sitt skryt, og han erter opp gudene, særlig Tor. Det arrangeres en holmgang (tvekamp) mellom Tor og Tjalve på den ene siden, og Rungne og monsteret Mokkurkalve på den andre. I kampen blir Tor truffet i pannen av en del av Rungnes bryne, mens jotnens skalle blir knust av Tors hammer (Mjølner). Tor fikk også hjelp av sin tre dager gamle sønn Magne som løftet vekk Rungnes fot fra Tor. Som takk fikk Magne hesten Gullfakse, noe Odin uttrykte misunnelse over.

Kilder

I tillegg til Skaldskaparmål nevnes Rungne i flere av diktene i Den eldre Edda. I diktet Hårbardsljod skryter Hårbard av seg selv med ordene «du fann ikkje ramare mann, sidan Rungne stupte.» I Loketretta truer Tor Loke med ordene «Rugnes bane berja deg skal, så det støkk i bein og bonor.»
I heltediktene i Edda henvises til Rungne i Grottesongen, vers 8, og et av diktene i Svipdagsmål («Groagalder») ramser opp de galdrene som Groa leste over Tor for å løsne brynesteinen som Rungne hadde kastet i hodet til Tor.
Skalden Tjodolv den kvinværske diktet om kampen mellom Tor og Rungne i sitt mytologiske kvad Haustlong.
Yes We Can

Yes we can er en Emmy-vinnende musikkvideo inspirert av Barack Obamas tale etter nominasjonsvalget i New Hampshire.
Sangen ble utgitt den 2. februar 2008 av musikkartisten will.i.am fra bandet Black Eyed Peas. Sangen ble og utgitt på nettstedet YouTube under brukernavnet «Wecan08».
Sangens tekst er omtrent de samme nøyaktige ordene som kom fra Obamas tale. Barack Obamas valgkampanje hadde ingen innvirkning på denne sangen. Musikkvideoen ble filmet i svart / hvitt mens et bilde av Barack Obama blir spilt samtidig som diverse kjente personer synger Obamas «Yes we can»-tale; med en gitarmelodi i bakgrunnen.
Sangen ble produsert av will.i.am og redigert av Jesse Dylan, Bob Dylans sønn. Musikkvideoen som senere ble klassifisert som «briliant», hadde sin premiere på det internasjonale nyhetsprogrammet «ABC News Now's». Senere fikk videoen støtte av Barack Obamas valgkampanje.
Etter den originale lanseringen på nettstedet YouTube hadde videoen mottatt en rekke tilbakemeldinger og videoer fra andre YouTube brukere. Etter 27. mars hadde videoen blitt sett mer enn 17 millioner ganger på YouTube og andre nettsteder. Videoen gjorde også at will.i.am vant prisen for årets beste artist på prisutdelingen «The Webby Awards».

Parodier

Det er laget enkelte parodier på videoen som for eksempel filmen «No you can't», og filmen «Yes I can» laget av det amerikanske TV-programmet MADtv.

We Are The Ones

Den 29. februar 2008 ble en ny video til støtte for Obama utgitt av will.i.am, med tittelen «We Are The Ones». Videoen inneholdt i stil med «Yes we can» innspill fra kjente personer, men denne gangen ble videoen basert på menneskenes egne meninger og oppfatninger om Obama med en linje nevnt av Obama på slutten.
Slaget ved Mag Tuired

Fortellingen om slaget ved Mag Tuired (Cath Maige Tuired; på engelsk Moytura eller Moytirra) er en av de fortellingene fra irsk mytologi som skildrer hvordan alvefolket Tuatha dé Danann nedkjempet tidligere folkegrupper og/eller demoniske makter, for å gjøre Irland egnet som bosted for det irske folket.
Mag Tuired betyr «stolpesletta», og ifølge tradisjonen ligger stedet i provinsen Connacht, vest i Irland. Ulike tradisjoner legger stedet nær enten Galway eller Sligo.

Det første slaget

Det finnes to sagatekster, og fortellinger om to slag. I den første av fortellingene kjemper Tuatha dé Danann mot folkegruppen Fir Bolg, som fremstilles som Irlands eldste, prehistoriske befolkning. Fir Bolg skal opprinnelig ha bodd i Irland, før de ble fordrevet og levde som slaver i antikkens Hellas. Navnet Fir Bolg betyr «sekkemennene», og kobles til at de som slaver bar stein i sekker. Etter slavetiden skal de ha vendt tilbake til Irland og hersket der i 37 år før de ble bekjempet av Tuatha dé Danann. Alvefolket ankom Irland i tre hundre skip, ledet av kong Nuada. De brente skipene sine, for å avskjære sin egen flukt. Slaget mellom Tuatha de og Fir Bolg omfatter blant annet en tvekamp mellom Nuada og Fir Blogs mester Sreng. I dette slaget mistet Nuada armen sin.

De andre slaget

Det andre slaget regnes som det viktigste. Denne teksten kalles Cath Dédenach Maige Tuired (de siste slaget…) eller Cath Tánaiste Maige Tuired (det andre slaget…). Teksten er kjent i et manuskript fra 1500-tallet; men bygger trolig på tekster så gamle som fra 800-1100-tallet. Deler av teksten er også kjent fra Lebor Gabála Érenn, men handlingen utvides betraktelig i forhold til denne.
I det andre slaget kjemper Tuatha dé mot Fomoire-folket. «Mens Fir Bolg fremstilles som en folkegruppe som fordrives og erstattes av Túatha Dé, fremstilles Fomoire-folket som demoner som står i opposisjon til Túatha Dé.»
Etter det første slaget, hvor han mistet armen, måtte Nuada skaffe seg en arm av sølv. Denne protesen gjorde at han mistet autoritet, og han overlot makten til halvfomoiren Bres. Bres opptrer undertrykkende overfor alvefolket, og Nuada, som har fått armen tilbake, gjenvinner makten.
Kampen mot Fomoirene vinnes med kreftene til de tre heltene og brødrene Dagda, Ogma og Lugh. Rekdal antar at disse tre heltene er opprinnelige guder. De har hver sine attributter: Dagma har en klubbe, Lug et kastespyd og en slynge. Lug avgjør slaget.
Squash under Sentralamerikanske og karibiske leker 2006

Squash under Sentralamerikanske og karibiske leker 2006. Squash var en av flere sporter i de 20. sentralamerikanske og karibiske leker som ble arrangert i Cartagena i Colombia i perioden 15. til 30. juli 2006. Det var andre gangen som squash var med i de sentralamerikanske og karibiske leker. Det var sju turneringer; single, double og lag for både kvinner og menn og en mixeddoubleturnering. Alle tapende semifinalister fikk bronsemedaljer. Mexico ble beste nasjon med seks gullmedaljer foran Guyana med en.
Our Lady of the Mississippi Abbey

Our Lady of the Mississippi Abbey er et nonnekloster nær Dubuque i Iowa. Søstrene der er medlemmer av cistercienserordenens striktere observans (trappister). Klosteret ligger ca. 16 km sør for Dubuque. 
Om lag 30 nonner bor i klosteret (2007), og de delrer sitt daglige liv mellom korbønn og privat bønn, «lectio divina» og fysisk arbeid, alt i henhold til Benedikts regel. Abbediet livnærer seg for det meste av å lage søtsaker som for eksempel konfekt, men det drives også organisk landbruk på dets eiendommer i hellingene ned mot Mississippielven. 
Abbediet ble grunnlagt i 1964 da det ankom 13 søstre som var utsendt fra Mount St. Mary’s Abbey i Wrentham i Massachusetts. 
I 1999 opprettet abbediets søstre et datterkloster i Norge. Det skjedde på  Tautra i Nord-Trøndelag. De første søstrene var fem søstre fra Mississippi Abbey og to norske søstre fra andre klostre. I mars 2006 ble Tautra Mariakloster et autonomt priorat.
Poyntings vektor

Betydning

Energien som overføres gjennom en elektrisk krets er direkte forbundet med strømmene som går i kretsen. Men oppdagelsen av Poyntings vektor viste at denne energien i stor grad ikke er lokalisert til ledningene hvor strømmen går, men heller i rommet omkring. Denne innsikten kom Poynting selv til. Og den skulle bli av stor betydning noen få år senere da Heinrich Hertz viste hvordan slike kretser kunne generere elektromagnetisk stråling.
Dette kan illustreres ved de elektromagnetiske feltene i en koaksialkabel. Her fører den indre og ytre lederen strømmen i motsatte retninger. Etter Ampères sirkulasjonslov vil det derfor være et sirkulært magnetfelt i det isolerte sjiktet inni kabelen. Utenfor vil det være null da en lukket sløyfe rundt om kabelen omslutter to strømmer som nøyaktig kansellerer hverandre i bruk av loven. Samtidig er det et radielt, elektrisk felt inni kabelen bestemt av spenningen som kabelen er belastet med. 
I det isolerte området mellom de strømførende lederne står derfor det elektriske og det magnetiske feltet vinkelrett på hverandre og danner en Poynting-vektor. Denne representerer energien som kabelen leverer til den lasten den er koblet til. Men i tillegg vil det være et mye svakere, elektrisk felt inni lederne som driver strømmen gjennom den. Kombinert med magnetfeltet gir dette en mye mindre Poynting-vektor som peker inn i lederne. Den representerer den ohmske energien som går tapt i lederne. Utenfor kabelen er Poynting-vektoren lik null da magnetfeltet her er null.
Asiamesterskapet i friidrett 2013

Asiamesterskapet i friidrett 2013 ble arrangert fra 3. til 7. juli 2013 i Shree Shiv Chhatrapati Sports Complex i Balewadi i Pune i India, Dette var det 20. Asiamesterskapet i friidrett som ble arrangert.
Bertel O. Steen

Bertel O. Steen er et norsk konsern som ble grunnlagt i 1901 av Bertel Otto Steen, med agentur for jern/metall, Gillette barberblad og Colt håndvåpen. 
I 1907 formidlet firmaet for første gang salg av biler, tre biler av merket Cadillac som en amerikansk forretningskontakt hadde sendt på lykke og fromme. To år etter kom bilsalget inn i organiserte former, da firmaet begynte som agentur for Humber, Fiat, Stöwer og Nagant.    
I 2013 ble Bertel O. Steen omorganisert til to konsern. Holdingselskapet Bertel O. Steen Holding AS er organisert i to virksomhetsområder; ett konsern for bil og eiendom (Bertel O. Steen AS) og ett for øvrig virksomhet (Bertel O. Steen Invest AS).

Bil- og eiendomskonsernet Bertel O. Steen AS

Bil og eiendomskonsernet Bertel O. Steen AS med datterselskaper er et av Norges største service- og handelsselskap. Konsernet importerer bilmerkene Mercedes-Benz, Kia, Peugeot, Citroën, DS, Smart, Fuso og Setra til Norge og er en betydelig aktør innen bildetalj, bilfinans, verksteddrift og eiendomsvirksomhet. Selskapet eier også verkstedkjeden Snap Drive. Hovedkontoret ligger i Lørenskog kommune.    
Ved utgangen av 2016 hadde konsernet en omsetning på 14,4 milliarder kroner og sysselsatte 2 306 årsverk.
NevroNEL

NevroNEL er et prosjekt i regi av Norsk Nevrologisk forening (NNF), et elektronisk oppslagsverk av den papirbaserte akuttveilederen i nevrologi, beregnet på nevrologer som er i vakt. NevroNEL utgis av Norsk Helseinformatikk (NHI). Målet med nettstedet er, å bygge opp lett tilgjengelige prosedyrer, metoder osv. over et bredere spekter. Rammen skal være det man på en nevrologisk avdeling/poliklinikk har behov for i sitt daglige virke. Hensikten er å etablere et lett tilgjengelig nasjonalt prosedyreverk som kan forenkle metodearbeid og være en støtte for nevrologer i klinisk arbeid. Prosjektet har mottatt etableringsstøtte fra Legeforeningens kvalitetssikringsfond.
Vasa län

Vasa län (finsk: Vaasan lääni) er et historisk len i Finland. Lenet bestod i tidsrommet 1775–1997. Administrasjonssete i lenet var Vasa. I årene 1855–1917 da Vasa ble kalt Nikolaistad, ble lenet kalt Nikolaistads län.
Vasa län omfattet opprinnelig de nåværende landskapene Mellersta Österbotten, Österbotten og Södra Österbotten samt de nordlige områdene av Mellersta Finland. Dessuten hørte Virdois kommune til Vasa län. I 1960 ble de østlige delene av lenet fraskilt og innlemmet i det nyopprettede Mellersta Finlands län. I 1969 ble Virdois kommune overført til Tavastehus län.
Etter landskapsreformen i 1997 ble Vasa län en del av Västra Finlands län.
Milad Mohammadi

Landslaget

Han ble tatt ut i Irans tropp til VM i fotball 2018 i Russland.
Speider-sport

Historikk

Norsk Speidergutt-Forbunds Depot i 1914 åpnet salg av speidereffekter fra et vareskap hver onsdag aften i Munkedamsveien. Vareskapet ble omdannet til aksjeselskapet Speiderdepotet A/S, med én mann på lønningslisten. Etter krigen ble aktiviteten gjenopptatt og andelslaget Speider Sport A/L ble stiftet i 1945. Fra 2000 drev eksterne aktører butikken på vegne av Speider‑sport. I 2012 tok vi tilbake driften og endret selskapsform fra andelslag til aksjeselskap.
Speider-sport AS drives i dag kun som nettbutikk med lager i Fredrikstad. Vi eies av Norges speiderforbund og alt overskudd går til mer speiding i Norge. I 2016 genererte vi 1,3 million kroner til Norges speiderforbund!